

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 24.septembrī **Nr.468**

 (prot. Nr.37, 58.§)

 **Par nekustamā īpašuma Poligona ielā 48-78, Daugavpilī, nodošanu**

 **bezatlīdzības lietošanā Daugavpils pilsētas pašvaldības iestādei “Sociālais dienests”**

 Pamatojoties uz likuma „Par pašvaldībām” 14.panta pirmās daļas 2.punktu, otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta pirmo, trešo, trešo prim un sesto daļu, izskatot Daugavpils pilsētas pašvaldības iestādes “Sociālais dienests” 2020.gada 31.augusta vēstuli Nr.1.9.2/2507 (reģistrēta Daugavpils pilsētas domē, turpmāk – Dome, 2020.gada 1.septembrī ar Nr.1.2.-7/2682) ar lūgumu nodot bezatlīdzības lietošanā neapdzīvojamās telpas Poligona ielā 48 - 78, Daugavpilī, kas ir nepieciešamas pildot likuma “Par pašvaldībām” 15.panta pirmās daļas 7.punktā noteikto pašvaldības autonomo funkciju - nodrošināt iedzīvotājiem sociālo palīdzību, ņemot vērā Domes Īpašuma komitejas 2020.gada 17.septembra atzinumu, Domes Finanšu komitejas 2020.gada 17.septembra atzinumu, Domes Sociālo jautājumu komitejas 2020.gada 17.septembra atzinumu, ka arī nepieciešamību nodrošināt Daugavpils pilsētas pašvaldībai piederošā nekustamā īpašuma efektīvu pārvaldību un labas pārvaldības principu ievērošanu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

 1. Nodot bezatlīdzības lietošanā Daugavpils pilsētas pašvaldības iestādei “Sociālais dienests”, reģistrācijas Nr.90001998587, juridiskā adrese: Vienības iela 8, Daugavpils, turpmāk – Sociālais dienests, Daugavpils pilsētas pašvaldībai piederošo nekustamo īpašumu, kadastra Nr.0500 903 4875, kas atrodas daudzdzīvokļu dzīvojamā ēkā **Poligona ielā 48, Daugavpilī,** un sastāv no neapdzīvojamās telpas Nr.78 (biroja telpu grupa) 59,5 m2 platībā, telpu grupas kadastra apzīmējums 0500 032 0103 001 078, mājas un zemesgabala, kadastra apzīmējumus 0500 032 0103, 6227 m2 platībā 595/41673 kopīpašuma domājamām daļām, turpmāk – Īpašums.

 2. Uz 2020.gada 30.septembri neapdzīvojamās telpas Nr.78 (kadastra apzīmējums 0500 032 0103 001 078) Poligona ielā 48, Daugavpilī, bilances vērtība sastāda 19220,05 EUR (deviņpadsmit tūkstoši divi simti divdesmit eiro un 5 centi). Zemesgabala ar kadastra apzīmējumu 0500 032 0103 Poligona ielā 48, Daugavpilī, 595/41673 domājamo daļu bilances vērtība uz 2020.gada 30.septembri sastāda 308,17 EUR (trīs simti astoņi eiro un 17 centi).

3. Īpašums tiek nodots bezatlīdzības lietošanā līdz 2030.gada 30.septembrim.

 4. Īpašuma bezatlīdzības lietošanas mērķis – Sociālā dienesta funkciju izpildes nodrošināšanai (iedzīvotāju apkalpošanas punkta un Dienas centra filiāles izveidošanai).

 5. Sociālais dienests ir tiesīgs izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

 6. Nododamais Īpašums ir apmierinošā tehniskā stāvoklī.

 7. Sociālajam dienestam ir pienākums nekavējoties nodot bezatlīdzības lietošanā nodoto Īpašumu Daugavpils pilsētas pašvaldībai, ja tiek izbeigts līgums par Īpašuma nodošanu bezatlīdzības lietošanā.

 8. Uzdot Domes Īpašuma pārvaldīšanas departamentam sagatavot līguma projektu par Īpašuma nodošanu bezatlīdzības lietošanā Sociālajam dienestam.

 9. Pilnvarot Daugavpils pilsētas domes izpilddirektori parakstīt līgumu par Īpašuma nodošanu bezatlīdzības lietošanā.

Domes priekšsēdētājs *(personiskais paraksts)* I.Prelatovs